เตรียมตัวเตรียมใจให้แมว ตัดเล็บให้แมวด้วยตัวเอง ตัดเล็บให้แมวแบบมีผู้ช่วย
แมวส่วนใหญ่ชอบดีดดิ้นเวลาใครมาจับเท้า เพราะงั้นคุณต้องลูบๆ จับๆ ให้แมวเกิดความเคยชินซะก่อน  รอจนแมวนิ่งสงบ ปล่อยตัวตามสบาย เริ่มลูบอุ้งตีนแมวเบาๆ ขณะเดียวกันก็ลูบอีกจุดที่แมวชอบให้จับไปด้วย (ที่หลังคอ ใต้คาง ตรงโคนหาง และอื่นๆ) จะตัดเล็บแมวข้างไหนก็ลูบข้างนั้น แมวอาจมีเล่นตัว ชักอุ้งตีนกลับบ้าง หรือกระทั่งลุกแล้วเดินหนีไปเลย ถ้าเป็นแบบนั้นก็ปล่อยไปก่อน อย่าไปบังคับแมวให้ทำอะไร แต่พอมีโอกาสเมื่อไหร่ให้รีบลูบอุ้งตีนอีกครั้ง เวลาที่คุณจับอุ้งตีนแมว ต้องตบรางวัลให้แมวด้วย จะเป็นคำชมหรือขนมก็ได้ แมวจะได้เชื่อมโยงกับความรู้สึกดีๆ พอแมวคุ้นเคยจนยอมให้คุณจับอุ้งตีนได้นานๆ ไม่ดึงมือคืนแล้ว ก็ให้ยึดไว้เลย  เอามือจับอุ้งตีนแมวไว้ จากนั้นหงายมือให้ฝ่ามือของคุณประกบกับฝ่ามือของแมว ถ้าแมวยอมแต่โดยดีก็ให้รางวัลเป็นขนมหรือตบก้นเกาคางก็ได้ หาขนมชนิดพิเศษที่สงวนไว้สำหรับให้แมวกินตอนยอมให้จับอุ้งตีนโดยเฉพาะ แมวจะได้เชื่อมโยงการตัดเล็บกับเรื่องดีๆ พอแมวเคยชินจนยอมให้คุณถืออุ้งตีนไว้นานๆ ก็ให้นวดเบาๆ ด้วยนิ้วของคุณ  ใช้นิ้วนวดอุ้งตีนแมวเบาๆ ทั้งที่หลังมือและฝ่ามือของอุ้งตีนข้างที่คุณจะตัดเล็บ เสร็จแล้วอย่าลืมชมพร้อมให้ขนมตาม ถึงขั้นนี้แล้วคุณควรจะบีบอุ้งตีนแมวเบาๆ ได้แบบไม่เลือดตกยางออกแต่อย่างใด (เน้นหนักตรงกลางฝ่ามือ) แต่ละเล็บจะได้โผล่ออกมาให้สังเกต  ตอนที่กรงเล็บแมวยื่นออกมา คุณจะเห็นเล็บส่วนที่แข็งๆ หนาๆ กับอีกส่วนซ่อนอยู่ในเล็บ ค่อนไปทางนิ้ว สีออกชมพูๆ อันนั้นเรียกว่า quick quick เป็นส่วนของเล็บที่มีความรู้สึก เพราะมีทั้งเส้นเลือดและเส้นประสาท ถ้าคุณตัดเล็บแล้วเผลอกินเนื้อส่วนนี้เขาไปด้วยละก็ สงสารน้องแมวแย่เลย เพราะงั้นห้ามตัดเล็บแมวสั้นเกินไปเด็ดขาด ตัดแค่ปลายเล็บส่วนที่คมๆ ก็พอแล้ว  สังเกตให้ดีๆ ว่า quick อยู่ตรงไหน และยาวถึงไหน เล็บแมวจะค่อนข้างใส เพราะฉะนั้นคุณจะมองเห็นเป็นสามเหลี่ยมสีชมพูเล็กๆ ซึ่งแต่ละเล็บก็จะเหมือนกันหมด ถึงแมวคุณจะเล็บสีเข้ม ก็ให้มองหาเล็บใสๆ สักนิ้วหนึ่ง จะได้ใช้กะระยะได้ เพราะถ้าแมวนั่งสบายในท่าพร้อมตัดเล็บ จะทำให้แมวไม่ดิ้นประท้วง (หรือมีบ้างแต่น้อยหน่อย) ตอนที่คุณลงมือ  ถ้าคุณจะเป็นคนตัดเล็บแมวด้วยตัวเอง ต้องให้แมวเอาก้นวางบนตักคุณแล้วหันหน้าออก ใช้มือข้างหนึ่งจับอุ้งตีนแมวไว้ (และสุดท้ายแต่ไม่ท้ายสุด ก็คือถือที่ตัดเล็บไว้ในอีกมือ) ฝึกให้แมวนั่งท่านี้จนชิน จับอุ้งตีนไว้ด้วย แล้วกดเบาๆ ให้เล็บยื่นออกมา อย่าลืมพูดชมพร้อมให้ขนมเป็นรางวัลด้วยล่ะ  ถ้าคุณมีผู้ช่วย ก็ให้เขาอุ้มแมวไว้ หันหน้ามาทางคุณ หรือจะอุ้มเหมือนเด็กทารกก็ได้ ส่วนคุณก็เอามือข้างหนึ่งจับอุ้งตีนไว้ (แล้วอีกข้างถือที่ตัดเล็บ) ลองฝึกให้ผู้ช่วยอุ้มแมว ส่วนคุณก็จับอุ้งตีนแต่ละข้างไว้ แล้วค่อยๆ กดที่ฝ่ามือให้เล็บโผล่ออกมา ทำซ้ำจนกว่าแมวจะเคยชิน ปิดท้ายด้วยขนมกับคำชมตามเคย แมวน่ะ ไม่ใช่ว่าคุณอยากตัดเล็บให้เมื่อไหร่ก็ตัดได้ ต้องรอจังหวะเหมาะๆ ตอนที่แมวกำลังผ่อนคลายสบายใจ อย่างตอนเพิ่งตื่นหลังงีบ หรือเตรียมตัวงีบ ไม่ก็กำลังนอนแผ่สบายอารมณ์อยูู่ตามมุมโปรดของบ้าน  อีกช่วงที่เหมาะสำหรับตัดเล็บแมว ก็คือหลังมื้ออาหาร ช่วงแมวกำลังหนังท้องตึงหนังตาหย่อนนี่แหละ ห้ามจับแมวมาตัดเล็บตอนเพิ่งเล่นเสร็จเด็ดขาด หรือตอนที่กำลังหิวจัด ตอนกำลังคึกวิ่งเล่นไปมา หรือตอนกำลังฉุนขาดพร้อมจู่โจม อย่าว่าแต่ยอมให้ตัดเล็บเลย คุณไม่ได้แผลเป็นที่ระลึกก็บุญแล้ว คุณอาจเหลือบไปเห็นแมวเล็บหักหรือฉีกแล้วอดรนทนไม่ไหวอยากคว้าตัวมาช่วยตัดให้ซะเดี๋ยวนั้น แต่บอกเลยว่าอย่า จำไว้ก่อนว่าข้างไหน แล้วรอจนกว่าแมวจะปล่อยตัวตามสบายค่อยมาลองกัน ไม่งั้นล่ะเละ (คุณนะ) ก่อนจะเริ่มลงมือ ต้องแน่ใจก่อนว่าคุณมีอุปกรณ์เหมาะๆ แล้ว จะตัดเล็บแมวคุณต้องมีที่ตัดเล็บสำหรับแมวโดยเฉพาะ รวมถึง styptic pencil หรือแท่งห้ามเลือดเผื่อไว้ ในไทยอาจจะหายาก แต่ถ้าตามเน็ตก็พอมีเจลห้ามเลือดอย่าง Super Clot ขายอยู่เหมือนกัน  ที่ตัดเล็บของแมวมีด้วยกันหลายแบบ แต่ส่วนใหญ่ก็ใช้งานได้คล้ายๆ กัน จุดสำคัญอยู่ที่ใบมีดต้องคม จะได้ตัดเล็บแมวทีเดียวขาด ถ้าเป็นใบมีดทื่อๆ นอกจากจะเสียเวลาตัดหลายทีแล้ว อาจจะไปบีบโดน quick จนแมวเจ็บแย่ ที่ตัดเล็บที่นิยมกันมี 2 แบบ คือแบบกรรไกร (scissor) กับแบบกิโยติน (guillotine clippers) ถ้าเป็นกรรไกรตัดเล็บ (Scissor clippers) ก็จะหน้าตาและวิธีใช้งานเหมือนกับกรรไกรตัดกระดาษ มีทั้งขนาดเล็กและใหญ่ ถ้าเป็นกรรไกรขนาดเล็กที่เรียกว่า “nippers” จะง่ายกว่าสำหรับมือใหม่ หรือในกรณีที่คุณอยากเล็มแค่ปลายๆ ส่วนกรรไกรขนาดใหญ่จะเหมาะสำหรับตัดเล็บที่ยาวๆ แข็งๆ มากกว่า ส่วนที่ตัดเล็บแบบกิโยติน (Guillotine clippers) พอคุณบีบด้ามจับ จะมีใบมีดเลื่อนมาเฉือนตัดเล็บออกไป เวลาตัดต้องเอาเล็บแมวสอดเข้าไปในช่อง แล้วจะมีใบมีดสับลงมาตัดเล็บ เป็นที่ตัดเล็บที่แข็งแรง เหมาะสำหรับตัดเล็บที่ยาวและหนา (แต่ถ้ายาวมากๆ ก็อาจต้องใช้กรรไกรตัดเล็บอันใหญ่หน่อยแทน) ถ้าที่ตัดเล็บคมพอ แมวจะไม่เจ็บ quick เลย แต่ไม่มีที่ตัดเล็บไหนจะคมไปได้ตลอด เพราะงั้นถ้าคุณคิดว่าใบมีดน่าจะเริ่มทื่อแล้ว ก็ต้องรีบเปลี่ยน (หรือลับให้คมเหมือนเดิม) สัญญาณที่บอกว่าที่ตัดเล็บทื่อซะแล้ว ก็คือต้องออกแรงมากขึ้นเวลาตัด หรือตัดแล้ว “เล็บฉีก” ขอบไม่เรียบ หาซื้อแท่งห้ามเลือด (styptic pencil) ไม่ก็เจลห้ามเลือดอย่าง Super Clot ไว้ด้วยก็ดี เผื่อตัดโดน quick เข้า (แต่แมวไม่ค่อยโดนหรอก เพราะ quick ของเล็บแมวสั้นกว่าเล็บหมาเยอะเลย) ลองสอบถามคุณหมอเรื่องเจลห้ามเลือดดู (ไม่ก็ตามร้านขายของสัตว์เลี้ยงหรือในเน็ต) ปกติแท่งห้ามเลือดใช้จี้จุดที่เลือดออก ถ้าตัดโดน quick ก็ให้เอาแท่งห้ามเลือดมาจี้ที่เล็บแมว 1 - 2 นาที เดี๋ยวเลือดก็หยุดเอง แต่เดี๋ยวนี้คนเริ่มหันมานิยมใช้เจลห้ามเลือดกัน เพราะนอกจากจะห้ามเลือดทันใจแล้ว ยังมีสารที่ฆ่าเชื้อและทำให้ชาไม่เจ็บปวดอีกต่างหาก มือหนึ่งถือที่ตัดเล็บ ส่วนอีกมือจับอุ้งตีนแมวไว้ให้ถนัด ค่อยๆ บีบมือแมว คือกดหลังมือและฝ่ามือพร้อมกัน จับให้ใกล้ๆ ตรงที่เล็บจะโผล่ออกมาหน่อย สำคัญมากว่าคุณต้องหา quick ให้เจอก่อนลงมือตัดเล็บ ย้ำอีกทีว่า quick จะหน้าตาเหมือนสามเหลี่ยมจิ๋วๆ สีชมพู ซ่อนอยู่ในเล็บใสๆ ของแมวนั่นแหละ ตอนแรกให้เล็มแค่ปลายแหลมของเล็บก่อน พอคุณและแมวเริ่มชินแล้ว ก็ค่อยตัดขยับเข้าไปใกล้ quick ไม่ใช่อยู่ๆ ก็ตัดซะทีเดียวชิด quick เดี๋ยวจะเผลอทำแมวเจ็บหรือเลือดออกได้ อุ้มแมวในท่าที่บอกไป แล้วค่อยๆ ตัดเล็บไปทีละนิ้ว เวลาตัดให้กะตรงจุดกึ่งกลางระหว่าง quick กับปลายเล็บ  เวลาตัด ดูให้แน่ว่าใบมีดตัดจากล่างขึ้นบน เล็บแมวจะได้ไม่ฉีก อย่าหงุดหงิด แมวอาจมีประท้วงบ้าง ประมาณว่าร้องหรือพยายามจะข่วน ยังไงก็ห้ามตะคอกแมวหรือรีบๆ ตัดให้มันเสร็จๆ เด็ดขาด เดี๋ยวแมวจะเจ็บจนกลัวฝังใจ ไม่ยอมให้ตัดเล็บอีกเลย ตอนแรกคุณอาจตัดได้แค่เล็บสองเล็บ คิดซะว่าดีกว่าตัดไม่ได้สักเล็บเลยละกัน ไหนๆ ก็อุตส่าห์อยู่นิ่งให้ตัดเล็บซะตั้งนานสองนานแล้ว ก็ตบรางวัลให้หน่อยละกัน แมวเก่งๆ แบบนี้  เลือกขนมพิเศษหน่อย อย่างแซลมอนญี่ปุ่น (ขนมแมวเลีย) หรือเนื้อไก่ แต่แมวฝรั่งบางตัวก็ชอบซาวครีมหรือเนยซะงั้น สงวนขนมพิเศษนี้ไว้ใช้เฉพาะตอนตัดเล็บเท่านั้น แมวจะได้เชื่อมโยงการตัดเล็บกับขนมนั้นๆ ถึงต้องกลั้นใจถูกตัดเล็บหน่อยก็จะได้ทนไหว เพราะรู้ว่ามีขนมพิเศษรออยู่น่ะสิ ต่อไปก็ตัดเล็บง่าย (ขึ้น) แล้ว แมวแต่ละตัวก็เล็บงอกช้าเร็วต่างกัน แต่ส่วนใหญ่คนมักนิยมตัดเล็บแมวทุก 2 อาทิตย์ไปจนถึงทุกเดือน เล็บจะได้ไม่ฉีก หัก หรือยาวเกินไป  ถึงปกติแมวมักดูแลรักษา หมั่นลับเล็บด้วยตัวเองเป็นประจำ แต่คุณก็ยังต้องคอยช่วยอีกแรง ถ้าเหลือบไปเห็นแมวเดินไปมาทั้งที่เล็บหัก คุณจะได้ช่วยเล็มให้ดีเหมือนเดิมไงล่ะ ยิ่งแมวแก่ขึ้นยิ่งต้องดูแลเล็บเป็นพิเศษ เพราะเล็บจะหนามากหรือบางทีก็ทิ่มอุ้งตีนจนแมวเจ็บ ทางที่ดีให้หมั่นสำรวจเล็บของแมวแก่ทุกอาทิตย์ และเล็มปลายออกถ้าจำเป็น แบบนี้จะง่ายกว่าปล่อยให้ยาวเกินไปจนงอกกลับมาทิ่มอุ้งตีน แต่ถ้าเป็นแบบนั้นไปแล้ว ควรพาน้องแมวไปหาหมอจะดีกว่า เผื่อเป็นหนักจนต้องใช้ยาปฏิชีวนะ อย่าขอแรงจากคนแปลกหน้าหรือญาติห่างๆ (ประมาณว่านานๆ มาที) เพราะแมวไม่ยอมให้เขาจับหรอก แถมจะตื่นกว่าเดิม ถึงเราจะบรรยายไปซะดิบดี ว่าพอแมวคุ้นเคยและเชื่อมโยงเรื่องดีๆ กับการตัดเล็บ ทุกอย่างจะลื่นไหลขึ้นอีกเยอะ แต่จริงๆ แล้วโลกไม่สวยขนาดนั้น มีแมวอีกมากมายที่จะดีดดิ้นทุกครั้งที่คุณตัดเล็บ ไม่ว่าจะผ่านไปนานแค่ไหน คำตอบสุดท้ายก็เลยต้องเป็นผู้ช่วยนี่แหละ จะวางแมวไว้บนเคาน์เตอร์แล้วให้ผู้ช่วยจับไว้ จากนั้นคุณก็ยืนตัดเล็บอยู่ที่อีกฝั่งของโต๊ะก็ได้  ทั้งคุณและผู้ช่วยควรพูดคุยกับแมวเป็นระยะ ด้วยน้ำเสียงสงบปลอบโยน ให้ผู้ช่วยคอยลูบปลอบแมวและจับยึดไว้ให้อยู่กับที่ โดยกอดแมวไว้ให้มั่น แต่ก็อย่าแน่นจนเจ็บหรือทำแมวกลัวลนลาน ถ้าแมวชอบให้แปรงขน ก็ให้ผู้ช่วยแปรงขนแมวไปเรื่อยๆ เพื่อเบี่ยงเบนความสนใจจากเรื่องตัดเล็บ จุดที่น่าจะแปรงก็คือที่หัว ใต้คอ หรือจุดอื่นๆ ที่รู้ว่าแมวชอบ ถือไว้แล้วบีบเบาๆ ให้แมวกางเล็บ ถ้าแมวดีดดิ้นก็ต้องรอหน่อยจนกว่าแมวจะสงบลง แล้วค่อยเริ่มกันใหม่อีกที ระหว่างนั้นก็ปล่อยให้ผู้ช่วยคอยเบี่ยงเบนความสนใจของแมวไป  ทำตามขั้นตอนเดิมที่เราบอกไปข้างบน จุดสำคัญอยู่ที่ต้องระวังให้มาก อย่าให้แมวเจ็บหรือตกใจ ตัดเสร็จให้รีบตบรางวัลเป็นขนมอย่างงาม แมวแต่ละตัวก็เล็บงอกช้าเร็วต่างกัน แต่ส่วนใหญ่คนมักนิยมตัดเล็บแมวทุก 2 อาทิตย์ไปจนถึงทุกเดือน เล็บจะได้ไม่ฉีก หัก หรือยาวเกินไป  ถึงปกติแมวมักดูแลรักษา หมั่นลับเล็บด้วยตัวเองเป็นประจำ แต่คุณก็ยังต้องคอยช่วยอีกแรง ถ้าเหลือบไปเห็นแมวเดินไปมาทั้งที่เล็บหัก คุณจะได้ช่วยเล็มให้ดีเหมือนเดิมไงล่ะ ยิ่งแมวแก่ขึ้นยิ่งต้องดูแลเล็บเป็นพิเศษ เพราะเล็บจะหนามากหรือบางทีก็ทิ่มอุ้งตีนจนแมวเจ็บ ทางที่ดีให้หมั่นสำรวจเล็บของแมวแก่ทุกอาทิตย์ และเล็มปลายออกถ้าจำเป็น แบบนี้จะง่ายกว่าปล่อยให้ยาวเกินไปจนงอกกลับมาทิ่มอุ้งตีน แต่ถ้าเป็นแบบนั้นไปแล้ว ควรพาน้องแมวไปหาหมอจะดีกว่า เผื่อเป็นหนักจนต้องใช้ยาปฏิชีวนะ
ลูบอุ้งตีนแมวเบาๆ. จับอุ้งตีนแมวไว้. นวดอุ้งตีนหน่อย. สังเกตเล็บแมวให้ดีๆ. ฝึกแมวให้นั่งใน “ท่าพร้อมเจี๋ยน (เล็บ)”. รอจนโอกาสเหมาะๆ. เลือกอุปกรณ์ให้เหมาะสม. อุ้มแมวมานั่งใน “ท่าพร้อมเจี๋ยน (เล็บ)” ให้ก้นแมวจุ้มปุ๊กอยู่บนตักคุณ และหันหน้าออกข้างนอก
 มองหาจุดที่เล็บงอกเกิน quick ออกมา. ลงมือตัดเล็บแมว. ให้ขนมปลอบใจ. หมั่นสำรวจเล็บน้องเหมียว. เลือกคนที่แมวคุ้นเคยและไว้ใจ. ให้ผู้ช่วยอุ้มแมวอยู่ในท่าเตรียมพร้อม. ยกอุ้งตีนแมวข้างที่จะตัดเล็บขึ้นมา. ตัดเล็บเหมือนที่ทำทุกครั้ง. หมั่นสำรวจเล็บน้องเหมียว.
https://www.wikihow.com/Trim-Your-Cat%27s-Nails https://www.wikihow.com/Trim-Your-Cat%27s-Nails https://www.wikihow.com/Trim-Your-Cat%27s-Nails
Preparing Your Cat Trimming a Cat’s Nails by Yourself Trimming Your Cat’s Nails with Help